CELEX: 62016CA0397
Language: el
Date: 2017-12-20 00:00:00
Title: Συνεκδικασθείσες υποθέσεις C-397/16 και C-435/16: Απόφαση του Δικαστηρίου (δεύτερο τμήμα) της 20ής Δεκεμβρίου 2017 [αιτήσεις των Corte d’appello di Milano, Bundesgerichtshof (Ιταλία, Γερμανία) για την έκδοση προδικαστικής αποφάσεως] — Acacia Srl κατά Pneusgarda Srl, πτωχεύσασα, Audi AG (C-397/16), Acacia Srl, Rolando D’Amato κατά Dr. Ing. h.c. F. Porsche AG (C-435/16) [Προδικαστική παραπομπή — Κανονισμός (ΕΚ) 6/2002 — Κοινοτικά σχέδια και υποδείγματα — Άρθρο 110, παράγραφος 1 — Έλλειψη προστασίας — Λεγόμενη ρήτρα «περί επισκευής» — Έννοια του «συστατικού σύνθετου προϊόντος» — Επισκευή του σύνθετου προϊόντος προς αποκατάσταση της αρχικής του εμφάνισης — Μέτρα που πρέπει να ληφθούν από τον χρήστη για τους σκοπούς επικλήσεως της ρήτρας «περί επισκευής» — Αντίγραφο σώτρου αυτοκινήτου πανομοιότυπο με το σώτρο αρχικού εξοπλισμού]

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/18
            
         Απόφαση του Δικαστηρίου (δεύτερο τμήμα) της 20ής Δεκεμβρίου 2017 [αιτήσεις των Corte d’appello di Milano, Bundesgerichtshof (Ιταλία, Γερμανία) για την έκδοση προδικαστικής αποφάσεως] — Acacia Srl κατά Pneusgarda Srl, πτωχεύσασα, Audi AG (C-397/16), Acacia Srl, Rolando D’Amato κατά Dr. Ing. h.c. F. Porsche AG (C-435/16)
   (Συνεκδικασθείσες υποθέσεις C-397/16 και C-435/16) (1)
   
   ([Προδικαστική παραπομπή - Κανονισμός (ΕΚ) 6/2002 - Κοινοτικά σχέδια και υποδείγματα - Άρθρο 110, παράγραφος 1 - Έλλειψη προστασίας - Λεγόμενη ρήτρα «περί επισκευής» - Έννοια του «συστατικού σύνθετου προϊόντος» - Επισκευή του σύνθετου προϊόντος προς αποκατάσταση της αρχικής του εμφάνισης - Μέτρα που πρέπει να ληφθούν από τον χρήστη για τους σκοπούς επικλήσεως της ρήτρας «περί επισκευής» - Αντίγραφο σώτρου αυτοκινήτου πανομοιότυπο με το σώτρο αρχικού εξοπλισμού])
   (2018/C 072/23)
   Γλώσσες διαδικασίας: η γερμανική και η ιταλική
   
      Αιτούντα δικαστήρια
   
   Corte d’appello di Milano, Bundesgerichtshof
   
      Διάδικοι στην υπόθεση της κύριας δίκης
   
   Acacia Srl (C-397/16), Acacia Srl, Rolando D’Amato (C-435/16)
   
      κατά
   
   Pneusgarda Srl, πτωχεύσασα, Audi AG (C-397/16), Dr. Ing. h.c. F. Porsche AG (C-435/16)
   
      Διατακτικό
   
   
               1)
            
            
               Το άρθρο 110, παράγραφος 1, του κανονισμού (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα, έχει την έννοια ότι η λεγόμενη ρήτρα «περί επισκευής», που αυτό περιλαμβάνει, δεν εξαρτά τον αποκλεισμό από την προστασία ως κοινοτικού σχεδίου ή υποδείγματος του σχεδίου ή υποδείγματος που αποτελεί συστατικό σύνθετου προϊόντος, το οποίο χρησιμοποιείται για την επισκευή του εν λόγω σύνθετου προϊόντος, προς αποκατάσταση της αρχικής του εμφάνισης, από την προϋπόθεση ότι το προστατευόμενο σχέδιο ή υπόδειγμα εξαρτάται από την εμφάνιση του σύνθετου προϊόντος.
            
         
               2)
            
            
               Το άρθρο 110, παράγραφος 1, του κανονισμού 6/2002 έχει την έννοια ότι η λεγόμενη ρήτρα «περί επισκευής» που αυτό περιλαμβάνει εξαρτά τον αποκλεισμό από την προστασία ως κοινοτικού σχεδίου ή υποδείγματος του σχεδίου ή υποδείγματος που αποτελεί συστατικό σύνθετου προϊόντος, το οποίο χρησιμοποιείται για την επισκευή του εν λόγω σύνθετου προϊόντος, προς αποκατάσταση της αρχικής του εμφάνισης, από την προϋπόθεση ότι το ανταλλακτικό έχει εμφάνιση οπτικώς πανομοιότυπη με εκείνη του συστατικού που είχε αρχικά ενσωματωθεί στο σύνθετο προϊόν κατά τη διάθεσή του στην αγορά.
            
         
               3)
            
            
               Το άρθρο 110, παράγραφος 1, του κανονισμού 6/2002 έχει την έννοια ότι, για να μπορεί να επικαλεστεί τη λεγόμενη ρήτρα «περί επισκευής», που η διάταξη αυτή περιλαμβάνει, ο κατασκευαστής ή ο πωλητής ενός συστατικού σύνθετου προϊόντος υπόκειται σε μια υποχρέωση επιμέλειας όσον αφορά την τήρηση από τους μεταγενέστερους χρήστες των όρων που προβλέπει η εν λόγω διάταξη.
            
         
      (1)  ΕΕ C 371 της 10.10.2016.